маюць значэнне для справы аб адміністрацыйным правапарушэнні, могуць быць з - за прамаруджання з іх выяўленнем страчаны, пашкоджаны або выкарыстаны ў проціпраўных мэтах, агляд можа быць праведзены на падставе пастановы органа, які вядзе адміністрацыйны працэс, з удзелам не менш двух панятых без санкцыі пракурора або яго намесніка з наступным накіраваннем ім на працягу дваццаці чатырох гадзін паведамлення аб праведзеным аглядзе з указаннем даты, часу правядзення агляду, месца, асоб, у якіх ён праведзены, падстаў для правядзення агляду, пераліку выяўленых аб'ектаў.

- 6. Агляд транспартнага сродку праводзіцца ў прысутнасці асобы, якая кіруе гэтым транспартным сродкам, або ўласніка, або прадстаўніка ўласніка, а пры немагчымасці забяспечыць іх удзел - у прысутнасці не менш двух панятых. Агляд маламернага судна праводзіцца ў прысутнасці асобы, якая кіруе гэтым маламерным суднам, або суднаўладальніка, або яго прадстаўніка, а пры немагчымасці забяспечыць іх удзел - у прысутнасці не менш двух панятых.

7. Асобы, якія бяруць удзел у аглядзе, маюць права звяртаць увагу службовай асобы органа, які вядзе адміністрацыйны працэс, на ўсё, што, па іх меркаванні, можа дапамагаць высвятленню абставін справы аб адміністрацыйным правапарушэнні. 8. Аб правядзенні агляду складаецца пратакол або робіцца адпаведны запіс у пратаколе аб адміністрацыйным правапарушэнні ці ў пратаколе затрымання. Пры гэтым павінны быць адлюстраваны час і месца правядзення агляду, вынікі агляду, а таксама выказаныя ўдзельнікамі агляду заўвагі, калі гэтакія ёсць .

### Артыкул 10.14. Асведчанне

1. Для выяўлення на целе чалавека асаблівых прыкмет, слядоў адміністрацыйнага правапарушэння, выяўлення стану ап'янення або іншых уласцівасцей і прыкмет, якія маюць значэнне для справы аб адміністрацыйным правапарушэнні, калі для гэтага не патрабуецца правядзенне экспертызы, можа быць праведзена асведчанне фізічнай асобы, у дачыненні да якой вядзецца адміністрацыйны працэс, пацярпелай фізічнай асобы. 2. Фізічная асоба, адхіленая ад кіравання транспартным сродкам або якая кіруе маламерным суднам, у дачыненні да якой ёсць дастатковыя падставы меркаваць, што яна знаходзіцца ў стане алкагольнага ап'янення або ў стане, выкліканым спажываннем наркатычных сродкаў, псіхатропных рэчываў, іх аналагаў, таксічных ці іншых адурваючых рэчываў, падлягае асведчанню ў парадку, які ўстанаўліваецца заканадаўствам. 3. Асведчанне праводзіць службовая асоба органа, які вядзе адміністрацыйны працэс, а пры неабходнасці - з удзелам урача - спецыяліста або іншага спецыяліста. 4. У выпадку адмовы асобы, у дачыненні да якой вядзецца адміністрацыйны працэс, ад асведчання яна можа быць асведчана ў прымусовым парадку.

### Артыкул 10.15. Падстава для прызначэння экспертызы

Экспертыза прызначаецца ў выпадках, калі пры ажыццяўленні адміністрацыйнага працэсу неабходны спецыяльныя веды ў навуцы, тэхніцы, мастацтве, рамястве і іншых сферах дзейнасці.

### Артыкул 10.16. Парадак прызначэння экспертызы

1. Прызнаўшы неабходным правядзенне экспертызы, службовая асоба органа, які вядзе адміністрацыйны працэс, выносіць пастанову аб яе прызначэнні, у якой указваюцца падставы для прызначэння экспертызы, прозвішча эксперта або найменне экспертнай установы, у якой павінна быць праведзена экспертыза,